এ প্রসঙ্গে হাদীছ শরীফ-এ ইরশাদ হয়েছে   হযরত জাবির রদ্বিয়াল্লাহু তায়ালা আনহু হতে  বর্ণিত। তিনি বলেন ,  হে আল্লাহ পাক উনার রসূল ,  হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম! আমার পিতা-মাতা আপনার জন্য কুরবান হয়ে যাক ,  আপনি আমাকে জানিয়ে দিন যে ,  মহান আল্লাহ পাক সর্বপ্রথম কোন জিনিস সৃষ্টি করেছেন ? ( আল্লাহ পাক উনার হাবীব হুযূর পাক ছল্লাল্লাহু আলাইহি ওয়া সাল্লাম) তিনি বললেন ,  হে জাবির রদ্বিয়াল্লাহু তায়ালা আনহু! নিশ্চয়ই মহান আল্লাহ পাক সব কিছুর পূর্বে আপনার নবী ছল্লাল্লাহু আলাইহি ওয়া সাল্লাম উনার নূর মুবারক সৃষ্টি করেছেন। অর্থাৎ আল্লাহ পাক উনার প্রথম সৃষ্টি হচ্ছেন নূরে হাবীবী   ছল্লাল্লাহু আলাইহি ওয়া সাল্লাম। অতঃপর সেই নূর মুবারক আল্লাহ পাক উনার ইচ্ছানুযায়ী কুদরতীভাবে ঘুরছিলো। আর সে সময় লওহ-ক্বলম ,  বেহেশত-দোযখ ,  ফেরেশতা আসমান ,  যমীন ,  চন্দ্র ,  সূর্য ,  মানুষও জ্বিন কিছুই ছিলো না। অতঃপর যখন মহান আল্লাহ পাক তিনি মাখলুক সৃষ্টি করার ইচ্ছা পোষণ করলেন। তখন সেই   নূর মুবারক  ( অর্থাৎ নূরে হাবীবী ছল্লাল্লাহু আলাইহি ওয়া সাল্লাম উনার থেকে একটা অংশ নিয়ে উনাকে) চার ভাগ করলেন। প্রথম ভাগ দ্বারা   ক্বলম   দ্বিতীয় ভাগ দ্বারা   লাওহে মাহফূয   তৃতীয় ভাগ দ্বারা   আরশে মুয়াল্লাহ   সৃষ্টি করলেন। চতুর্থ ভাগকে আবার চারভাগ করলেন। প্রথম ভাগ দ্বারা   আরশ বহনকারী ফেরেশতা   দ্বিতীয় ভাগ দ্বারা   কুরসী   আর তৃতীয় ভাগ দ্বারা অন্যান্য  ফেরেশতাদেরকে সৃষ্টি করেন। অতঃপর চতুর্থ ভাগকে আবার চার ভাগ করলেন। প্রথম ভাগ তারা   আসমান   দ্বিতীয় ভাগ দ্বারা   যমীন   আর তৃতীয় ভাগ দ্বারা   বেহেশত ও দোযখ   সৃষ্টি করলেন। নুর মুবারকের অবশিষ্ট চতুর্থ ভাগকে আবার চার ভাগ করলেন। প্রথম ভাগ দ্বারা মু  মিন বান্দা উনাদের  চোখের   জ্যোতি ;  দ্বিতীয় ভাগ দ্বারা উনাদের ক্বলবের জ্যোতি আর এটাই মুলত মহান আল্লাহ পাক উনার মা  রিফাত। আর তৃতীয় ভাগ দ্বারা ,  মু  মিনগণ উনাদের উনসের নূর অর্থাৎ তাওহীদ বা একত্ববাদের নূর তথা কালিমা শরীফ এর নূর সৃষ্টি করলেন। (এমনিভাবে উক্ত নূরে হাবীবী ছল্লাল্লাহু আলাইহি ওয়া সাল্লাম উনার থেকেই পর্যায়ক্রমে তামাম মাখলুকাত সৃষ্টি করেন।  ( মসনদে আব্দুর রাজ্জাক ,  দালায়িলূন নুবুওওয়াত ,  তারীখুল খমীস ,  মাওয়াহিব ,  শরহে যুরকানী ,  মাদারিজুন নুবুওওয়াহ ,  নূরে মুহম্মদী ছল্লাল্লাহু আলাইহি ওয়া সাল্লাম ইত্যাদি)